Nafarroako Parlamentuko Osoko Bilkurak, 2018ko urriaren 4an egindako bilkuran, adierazi zuen jakinaren gainean dagoela Izquierda-Ezkerrako foru parlamentarien elkarteak aurkezturiko mozioa erretiratu duela. Mozioaren bidez Hezkuntza Departamentua premiatzen zen ikastetxe publikoak behar adina baliabide ekonomikoz horni zitzan, Ikastetxearen Hezkuntza Proiektuko curriculum-jarduerak egiteko nahiz beharrezkoak diren eskola-material suntsikorrak lortzeko zailtasunak dauzkaten ikasleen beharrizanei erantzute aldera, eta 2018ko urriaren 2ko 118. Nafarroako Parlamentuko Aldizkari Ofizialean argitaratu zen.

Iruñean, 2018ko urriaren 5ean

Lehendakaria: Ainhoa Aznárez Igarza